open-index/open-wikipedia-markdown huggingface dataset:
אינו לפיק פון וירן

**אינו לפיק פון וירן** (באסטונית: **Aino Lepik von Wirén**; נולדה ב-28 באוקטובר 1961) היא דיפלומטית ומשפטנית אסטונית המכהנת כשגרירת אסטוניה באירלנד.

## ביוגרפיה
לפיק פון וירן נולדה בסטוקהולם למשפחה אסטונית שנאלצה לעזוב את אסטוניה כשזו הפכה לחלק מברית המועצות. אביה, קליו לפיק, לחם בשורות הוואפן אס אס במהלך מלחמת העולם השנייה, ונמלט לשוודיה בשלבים האחרונים של המלחמה.

בשנת 1987 סיימה לימודי משפטים באוניברסיטת סטוקהולם. לאחר מכן למדה באוניברסיטת סארי.

בשנים 1987–1990 הייתה עורכת דין בבית המשפט לעניינים מינהליים בארברו. בשנים 1990–1992 הייתה תובעת במשרד התובע הכללי בסטוקהולם, ובמקביל הייתה שרת המשפטים בממשלתה האחרונה של הרפובליקה הסובייטית הסוציאליסטית של אסטוניה.

בשנים 1993–1994 הייתה היועצת המשפטית של ממשלת אסטוניה, ובשנים 1997–1999 הייתה ראש לשכת זכויות האדם במחלקה המשפטית במשרד החוץ ומנכ"לית המחלקה. בשנים 1994–1999 הייתה נציגת אסטוניה בוועידת מועצת אירופה.

מ-25 במרץ 1999 עד 8 באוגוסט 2003 הייתה מזכירת המדינה של אסטוניה.

בשנים 2003–2006 הייתה שגרירת אסטוניה בפורטוגל, בשנים 2007–2010 הייתה שגרירת אסטוניה בישראל ובשנים 2010–2014 הייתה שגרירת אסטוניה בממלכה המאוחדת. מאז 2018 היא שגרירת אסטוניה באירלנד.

בשנים 1995–2020 הייתה חברת מפלגת המולדת.

## קישורים חיצוניים

## הערות שוליים

קטגוריה:פוליטיקאיות אסטוניות
קטגוריה:שרות ממשלת אסטוניה
קטגוריה:שגרירי אסטוניה
קטגוריה:שגרירים באירלנד
קטגוריה:אסטוניות שנולדו ב-1961
גרינשטיין

**גרינשטיין** הוא שם משפחה יהודי-אשכנזי. פירוש השם הוא אבן ירוקה או סלע מותמר מסוג נפריט או גלאוקוניט.

קטגוריה:שמות משפחה אשכנזיים
שורש 65

**שורש 65**, או **ג'י בּוּ** (בסינית: **支部**, פיניין: **Zhībù**) הוא השורש השישים וחמישה של הכתב הסיני. פירושו "**[[ענף]]**" והוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים.

במילון קאנגשי יש 26 תווים (מתוך 49,030) שניתן למצוא תחת שורש זה.

## התפתחות

קובץ:支-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:支-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+652F

קטגוריה:שורשים (כתב סיני)
טרנסנטמיקלוש

**טרנסנטמיקלוש** (בהונגרית: **Tarnaszentmiklós**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בטרנסנטמיקלוש מספר התושבים נמצא בירידה. כך, בשנת 1990 חיו בכפר 1,040 תושבים ובשנת 2021 רק 818 תושבים.

האזור מיושב לסירוגין מהמאה ה-15 עד ימינו, היישוב עצמו הוזכר לראשונה בכתבים משנת 1424.

## יהודי טרנסנטמיקלוש
יהודים חיו בטרנסנטמיקלוש במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
דיולה בקה

**דיולה בקה** (במקור **בק-Beck** עד 1862, בהונגרית: **Bőke Gyula**; טטה, 8 בנובמבר 1832 – בודפשט, 5 במרץ 1918) היה רופא יהודי-הונגרי, חבר באקדמיה ההונגרית למדעים.

## ביוגרפיה
דיולה בק נולד במשפחה יהודית כבנם של שמעון בקה (בק) (1801–1885) ושל אנה שטיינר. דיולה בקה הוא מייסד רפואת האוזניים בהונגריה. הוא למד בגימנסיה פיאריסטית בטטה ובפשט, אחר כך באוניברסיטת וינה והפך לרופא בבית חולים שם. הוא התיישב במושונמגיארובאר במערב הונגריה בשנת 1859, אך כעבור שנתיים עבר לבירת הונגריה, שם החל לעסוק ברפואת אוזניים. לשם כך יצא תחילה לסיור לימודים בחו"ל ובילה זמן די ארוך בוורצבורג. אחרי חזרתו הפך למומחה האוזניים הראשון בהונגריה וככזה היה הרופא הראשי הראשון של בית החולים היהודי, לאחר מכן הפך לרופא הראשי של בית החולים רוקוש ובית החולים לילדים, פרופסור חבר בשנת 1868 ופרופסור מן המניין באוניברסיטה בשנת 1879. מאוחר יותר המנהל הראשון של מרפאת רפואת האוזניים. מחקריו ברפואת אוזניים הם למעלה ממאה, והוא מחבר ספר הלימוד הראשון לרפואת אוזניים. בקה נבחר כחבר במספר אגודות רפואיות זרות.

## משפחתו
אשתו הייתה אטלקה פרוינד (1843–1910), בתו של בנדק פרוינד, רופא. בשנת 1891 התנצרו הוא ואשתו בכנסיית הקהילה הקתולית. בתם קורנליה בקה (פשט, 6 במאי 1864 – בודפשט, 22 בנובמבר 1942) הייתה אשתו של האתנוגרף והמתרגם בלה ויקאר.

## עבודותיו העיקריות
* הולכה חיצונית בכלל ועיצוב הקירות הקדמיים והתחתונים בפרט (פשט, 1863)
* חרשות מבחינה רפואית (עבודות האספה הכללית של רופאים הונגרים ובוחני הטבע, 1864)
* ספר לימוד לרפואת אוזניים לסטודנטים ולרופאים (בודה, 1868)
* על מהות דלקת האוזן התיכונה (עבודות האספה הכללית של רופאים וטבעונים הונגרים, 1868)
* השפעת הפרעות האוזניים על המוח (עבודות האספה הכללית של רופאים וטבעונים הונגרים, 1879)
* אודות מכשירי שמיעה ושמיעה (כתב עת למדעי הטבע, 1880)
* הקשר בין רפואת האוזניים לענפים אחרים של מדעי הרפואה (עבודות האספה הכללית של רופאים וטבעונים הונגרים, 1890)
* על טיפול גופני בילדים. (בודפשט, 1891)
* על בחינת שמיעה אצל מתחזים אבחון ופרוגנוזה. הוא הציג אותו בפגישה קונגרס רופאים וחוקרי טבע הונגרים בבראשוב. (בודפשט, 1892)
* פגיעות נדירות באוזניים. אפיתליומה באוזניים (אפיתליומה היא גידול לא תקין של האפיתל, שהיא שכבת הרקמה המכסה את משטחי האיברים ומבנים אחרים של הגוף) וטיפול ברדיום (עיתון רפואי בבודפשט, 1904)
* על חשיבותה של רפואת האוזניים בפרקטיקה הרפואית (עבודות האספה הכללית של רופאים הונגרים ובודקי טבע, 1905)

## לקריאה נוספת
* לקסיקון ביוגרפי הונגרי I-II. עורכת ראשית אגנש קניירש. בודפשט, 1967-1969.
* לקסיקון יהודי הונגרי. 1929. עורך פטר אויווארי. דיולה בקה
* נקודת שם
* חייהם ויצירותיהם של סופרים הונגרים. יוז'ף סיניאי. בודפשט, 1891-1914.

## קישורים חיצוניים

## הערות שוליים

קטגוריה:רופאים יהודים הונגרים
קטגוריה:רופאי אף אוזן גרון יהודים הונגרים
קטגוריה:יהודים חברי האקדמיה ההונגרית למדעים
קטגוריה:יהודים מומרים הונגרים
קטגוריה:טטה (הונגריה): אישים
קטגוריה:יהודים שהתנצרו
קטגוריה:הונגרים שנולדו ב-1832
קטגוריה:נפטרים ב-1918
שמוק

**שמוק** הוא כינוי גנאי לאדם טיפש, מגעיל, בזוי או מתועב. מקור המילה הוא מיידיש, שם היא משמשת גם כמילת סלנג לפין.

## אטימולוגיה
מקור המילה הוא מהמילה "Smok" בפולנית עתיקה, שמשמעותה "נחש דשא" או "דרקון".

## לשון נקייה
בשל ניבול הפה שבמילה, נוצרו מספר מילים באנגלית המשמשות עבורה כלשון נקייה: "schmoe" (שהייתה ההשראה לדמותו של שמו  שיצר הקומיקסאי אל קאפ), "shmo" ועוד.

## בתרבות
ב-4 באוקטובר 1961 נעצר הסטנדאפיסט לני ברוס לאחר שהשתמש במילה "שמוק" בהופעה במועדון הטרובדור.

באוקטובר 2008 כינה יצחק לאור, במדור "תרבות וספרות" של "הארץ", את גרשם שלום "שמוק אקדמי", וספג גל של ביקורת שהופנתה אליו ואל עורך המדור, בני ציפר. עם זאת, כאשר במועד מוקדם יותר השתמש לאור באותו עיתון במילה "שמוק" לתיאור הפילוסוף הנאצי מרטין היידגר, איש לא מחה על כך. אלי אשד העיר על כך: "כאן כנראה הייתה הסכמה כללית של הקוראים עם לאור בעניין היותו של הנאצי היידגר 'שמוק'."

שמו האנגלי של הסרט "אידיוט מושלם" שיצא לאקרנים ב-2010 הוא "ארוחת ערב לשמוקים", והוא עוסק בעובדי חברה המקיימים "ארוחת ערב לשמוקים", בה כל אחד מהמוזמנים צריך להביא עמו אדם תמהוני בעל כישרון מיוחד, והעובד שמביא את האדם התמהוני והמגוחך ביותר זוכה בקידום.

## קישורים חיצוניים
* שמוק, באתר ויקימילון 
* 

## הערות שוליים

קטגוריה:כינויי גנאי
מיתרני פה

**מיתרני פה** (שם מדעי: Hemichordata) היא מערכה המונה 130 מינים של חסרי חוליות קטנים דמויי תולעת החיים בכל האוקיינוסים ממים רדודים עד לעומק 5,000 מטר, אשר בניגוד לשמם אינם מיתרניים אמיתיים, אף שהם בעלי מבנה דומה מעט.

השם המדעי מגיע מיוונית, מהמילים המי- חצי וכורדה- מיתר, כלומר חצי מיתרניים, והוא ניתן להם על שם איבר ממערכת העיכול שנמצא בחרטום של מיתרני הפה, שנחשב בעבר למיתר הגב שלהם.

## מאפיניים
ממוזער|255px|ימין|אנטומיה של מיתרן פה

אורכם של מיתרני הפה משתנה ונע בין כמה סנטימטרים לשני מטרים אצל המין *[[Balanoglossus gigas]]* מחופי ברזיל.

הגוף של מיתרני הפה מחולק ל־3 חלקים בסיסיים: החרטום, הצווארון והמטסטומה (metastoma, מיוונית: μετά - מאחורי, στόμα - פה).

מיתרני הפה חסרי מערכת עצבים מרכזית, ורקמת העצבים מרוכזת בצווארון, בו היא מחוברת לשאר מערכת העצבים. מערכת ההובלה של מיתרני הפה מורכבת מאיבר דמוי לב, כלי דם, וגתות (סינוסים). המטסטומה של מיתרני הפה כוללת מספר רב של זוגות זימים. בצווארון ישנן זרועות קטנות שמשמשות לתזונה, התאמה לסינון מזון.

כמו מרבית בעלי החיים הקיימים מיתרני הפה בעלי סימטריה דו-צדדית.

הפגיות של מיתרני הפה דומות מאוד לפגיות של קווצי העור, וניזונות כמוהן מפלנקטון.

מרבית המינים של מיתרני הפה חיים במחילות שנחפרו בידי חסרי חוליות אחרים וניזונים מפלנקטון. רוב ככל המינים של מיתרני הפה מסננים מזון; למיתרני הפה יש 2 דרכי אכילה: בדרך הראשונה הם קבורים בחול ואוכלים כמו תולעי אדמה בוץ, ובדרך השנייה, הם מסננים מזון מהמים כמו ספוגיים.
שמאל|ממוזער|255px|פגית של מיתרן פה
## מיון
המערכות הקרובות ביותר למיתרני הפה הם המערכות קווצי עור (*Echinodermata*) ומיתרניים (*Chordata*) ויחד הן שייכות לקבוצה שניוני הפה (*Deuterostomia*). מחקרים מולקולריים מצביעים על כך שמיתרני הפה קרובים יותר לקווצי העור מאשר למיתרניים.

מיתרני הפה כוללים שלוש מחלקות:
* מחלקה  פלנקטוספירואידיה (*Planctosphaeroidea*) - ידועה מפגיות צפות.
* מחלקה  תולעי אצטרובל (*Enteropneusta*) - נקראות כך בשל המראה של החרטום והצווארון.
* מחלקה  פטרוברנכיה (*Pterobranchia*) - חיים בצינורות שהם בונים.

## קישורים חיצוניים

קטגוריה:בעלי חיים שתוארו ב-1885
קטגוריה:טקסונים שתוארו בידי ויליאם בייטסון
קטגוריה:בילטריה
קטגוריה:חסרי חוליות
קטגוריה:מערכות של בעלי חיים
קטגוריה:שניוני הפה
שורש 119

ממוזער|180x180 פיקסלים| אורז
**שורש 119** או **מי בּוּ** (בסינית: **米部**, פיניין: **Mǐ bù**) הוא השורש ה-119 של הכתב הסיני. פירושו "**[[אורז]]**" והוא אחד מתוך 29 (מתוך סך הכל 214 שורשי הקאנגשי) שורשים המורכבים משישה קווים.

במילון קאנגשי יש 318 תווים (מתוך 49,030) שניתן למצוא תחת שורש זה.

## התפתחות

קובץ:米-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:米-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:米-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:米-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## וריאנטים

## לקריאה נוספת
* 
* 
אפשרות אחרת לסימן האורז:米饭 (Mǐfàn) (מי פאן)

## קישורים חיצוניים

* מאגר Unihan - U+7C73

קטגוריה:שורשים (כתב סיני)
יוז'ף קמפנר

**יוז'ף קמפנר** (בהונגרית: **Kempner József**; טטה, 1823 – טטה, 26 בפברואר 1882) היה רופא יהודי-הונגרי, הרופא הראשי של מחוז קומארום-אסטרגום, רופא צבאי במהלך מהפכת 1848 בהונגריה (המכונה שם מלחמת העצמאות בשנים 1848–1849).

## ביוגרפיה
יוז'ף קמפנר נולד במשפחה יהודית בעיר טטה. הוריו היו בעיקר דוברי גרמנית וזו השפה שהוא התכתב איתם על פי עדותו. בשנת 1848 קיבל תואר דוקטור לרפואה מאוניברסיטת פשט (היום שמה אוניברסיטת אטווש לוראנד) והיה בין מעט היהודים (אולי הבודדים) שהשיגו תואר כזה אז בממלכת הונגריה. ואחר כך התיישב בעיר הולדתו טטה כרופא כללי ומאוחר יותר היה הרופא הראשי של מחוז קומרום (תפקיד בכיר מאוד באותם הימים). הוא השתתף במהפכה ובמלחמת העצמאות בשנים 1848–1849 כאלוף-משנה. על מותו דווח ב"עיתון ראשון" (עיתון יום ראשון היה שבועון חינוכי בתמונות ובמאמרים שהופיע בין השנים 1854–1921.

## עבודתו העיקרית
* עבודת דוקטורט על אדמת משקע ושיגדון. (פשט, 1848) (אדמת משקע: אדמה רופפת עם חלקיקים קטנים וקשים בתחתית וחוף שטוח של מים עומדים או זורמים (אגם, ים, נהר, נחל))

## לקריאה נוספת
* יוז'ף קמפנר במאגר המוזיאון הספרותי פטפי
* Szinnyei József: Magyar írók élete és munkái V. (Iczés–Kempner). Budapest: Hornyánszky. 1897. (חייהם ויצירותיהם של סופרים הונגרים)
* יוז'ף קמפנר, ב-Arcanum
* Sándor Dörnyei: עבודות דוקטור הונגריות ישנות 1772–1849. כרך א'. 1998.
* ספרו המודפס מ-1848
* נתוניו בטטה בסקר אוכלוסין של 1869
* באיזו שפה כתבו הרופאים בהונגריה במאה ה-19? יוז'ף קמפנר כתב בגרמנית

קטגוריה:רופאים יהודים הונגרים
קטגוריה:רופאים צבאיים יהודים
קטגוריה:בוגרי אוניברסיטת אטווש לוראנד בודפשט
קטגוריה:הונגרים שנולדו ב-1823
קטגוריה:נפטרים ב-1882
רומבוזואה

**רומבוזואה**  (שם מדעי:  Rhombozoa, ידועה גם בשם *Dicyemida*) היא מערכה המונה כ-75 מינים של טפילים חסרי חוליות קטנים החיים באוקיינוסים.

## תיאור
אורכם של הרומבוזואים 0.5 עד 7 מילימטרים וניתן לראותם בקלות בעזרת מיקרוסקופ פשוט. הרומבוזואים חסרי מערכת נשימה, מחזור דם, מערכת שתן, מערכת עיכול ומערכת עצבים. גופם מורכב מ-20 עד 30 תאים.

## מחזור חיים
הרומבוזואים מתרבים גם ברבייה אל-זוויגית וגם ברבייה רגילה, והם חיים בדיונונים ותמנונאים צעירים, שהם הפונדקאים שלהם. לרוב המינים יש פונדקאי אחד או שניים, אך מינים אחרים נטפלים לכמה פונדקאים. ההשפעות של הרומבוזואים על הפונדקאים שלהם אינן ידועות.

## טקסונומיה
הסיווג של הרומבוזואים שנוי במחלוקת: במקור הם סווגו יחד עם המערכה אורתונקטידה (*Orthonectida*)  בקבוצה מזוזואה (*Mesozoa*). עם זאת, מדענים אחרים סיווגו אותם כקרובים לתולעים נימיות (*Nematoda*) ולאחר מכן כשייכים לקבוצה לופוטרוכוזואה (*Lophotrochozoa*). הרומבוזואים אינם מחולקים לסדרות או מחלקות אלא לשלוש משפחות.

## מיון
* משפחה  *Dicyemidae*
* משפחה  *Kantharellidae*
* משפחה  *Conocyemidae*
## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1876
קטגוריה:טקסונים שתוארו בידי פייר-ז'וזף ואן בנדן
קטגוריה:לופוטרוכוזואה
קטגוריה:מערכות של בעלי חיים
קטגוריה:בעלי חיים טפיליים
מושל מיין

**מושל מיין** (באנגלית: **Governor of Maine**) הוא המושל וראש הרשות המבצעת של מדינת מיין שבארצות הברית. טרם קבלתה של מיין כמדינה בארצות הברית ב-1820, היא הייתה חלק ממסצ'וסטס, ומושל מסצ'וסטס היה ראש הרשות המבצעת בה.

מאז קבלתה של מיין כמדינה בארצות הברית כיהנו כמושלי מיין 70 גברים ואישה אחת, המושלת הנוכחית, ב-75 תקופות כהונה. מושלת מיין הנוכחית היא הדמוקרטית ג'אנט מילס, שהושבעה לתפקידה ב-2 בינואר 2019.

## דרישות התפקיד
על פי פרק 5, חלק 4 של חוקת מיין, על המועמד לתפקיד המושל חייב להיות בן 30 בעת היבחרו, אזרח ארצות הברית במשך 15 שנה לכל הפחות, ותושב מיין במשך 5 שנים לכל הפחות. על המושל להיות תושב מיין בעת כהונותו. פרק 5 חלק 5 לחוקת מיין קובע שהמושל מנוע מלעסוק בכל משרה נוספת מטעם ממשלת מיין, ממשלת ארצות הברית או כל ממשלה אחרת.

## הבחירות והכהונה
מושל מיין נבחר בבחירות ישירות לתקופת כהונה של ארבע שנים, עם מגבלת כהונה של שתי תקופות רצופות לכל היותר. כך יכול המושל לכהן מספר בלתי מוגבל של כהונות, כל עוד לא יעבור את שתי הכהונות הרצופות. הבחירות הן כלליות, אך במקרה שבו נוצר תיקו, מתכנסים שני בתי בית המחוקקים (הסנאט ובית הנבחרים) של המדינה לישיבה משותפת כדי לבחור בין השניים.

## סמכויות המושל
מושל מיין הוא המפקד העליון של המשמר הלאומי של מיין, למעט במקרה שבו הוא נמצא בשליטת הממשלה הפדרלית. המושל ממנה פקידי ממשל אזרחיים, קציני צבא ושופטים (למעט שופטי שלום), בכפוף לאישור בית המחוקקים, אלא אם כן נקבע בחוקת מיין או בחוק אופן מינוי אחר. למושל סמכות להעניק חנינות ולהמתיק עונשים, למעט במקרה של הדחה. המושל מפקח על פעילות הרשות המבצעת של מיין, כולל סוכנויות הממשל השונות. נציבי מחלקות הממשל השונות ממונים על ידי המושל ומינוים מאושר על ידי בית המחוקקים. המושל מוסמך לאשר או להטיל וטו על הצעות חוק שהתקבלו בבית המחוקקים.

## התפנות המשרה
מיין היא אחת מחמש המדינות בארצות הברית שלא קיימת בהן משרת סגן מושל. על פי החוק הנוכחי, במקרה של התפנות משרת המושל, נשיא הסנאט של מיין הופך למושל.

## מעון רשמי
בית בליין (The Blaine House) שבאוגוסטה הוא מעון המושל הרשמי, והוא ניצב מעברו השני של הרחוב מול בית המדינה של מיין (Maine State House). הבניין היה למעון רשמי ב-1919, והוא קרוי על שמו של ג'יימס בליין, שהבית היה בבעלותו. הבית נבנה על ידי קפטן ג'יימס הול ב-1833 וב-1964 הוכרז כאתר היסטורי לאומי (National Historic Landmark).

## היסטוריה
ב-15 במרץ 1820 התקבלה מיין כמדינה ה-23 של ארצות הברית. לפני כן היא הייתה מחוז מיין, חלק ממדינת מסצ'וסטס. חוקת מיין הראשונה מ-1820 קבעה שמשך כהונת המושל יהיה שנה אחת, והיא תתחיל ביום רביעי הראשון של חודש ינואר מדי שנה. ב-1879 התקבל תיקון לחוקה שהאריך את כהונת המושל לשנתיים. ב-1957 הוארכה תקופת המושל לארבע שנים. בתיקון לחוקה של 1957 הונהגה גם הגבלה לשתי תקופות כהונה רצופות. עד קבלת תיקון זה נערכו כל השנים הבחירות למושל מיין בחודש ספטמבר, ולא כמו בכל רחבי ארצות הברית, בחודש נובמבר. מכאן נטבע הביטוי "לאן שמיין הולכת, לשם הולכת האומה" (As Maine goes, so goes the nation), כדי לציין שתוצאות הבחירות במיין בישרו במידה זו או אחרת את המגמות לקראת הבחירות בנובמבר. בתיקון לחוקה של 1957 הוחלט גם לשנות את מועד הבחירות במיין לחודש נובמבר. ארבעה ממושלי מיין כיהנו בשתי תקופות כהונה בלתי רצופות כל אחד.
## רשימת מושלי מיין

## קישורים חיצוניים

* 

## ביאורים

## הערות שוליים

*
רוק הצעיר

**רוק הצעיר** (באנגלית: **Young Rock**) היא סדרת קומדיית מצבים אמריקאית המבוססת על חייו של השחקן והמתאבק דוויין ג'ונסון, המוכר בשם הבמה "The Rock".

הסדרה הופקה ושודרה ברשת הטלוויזיה האמריקאית NBC. עונתה הראשונה עלתה לשידור ב-16 בפברואר 2021. באפריל 2021 הכריזה הרשת כי תחדש את הסדרה לעונה שנייה, שעלתה לשידור ב-15 במרץ 2022. במאי 2022 הסדרה חודשה לעונה שלישית, שעלתה לשידור ב-4 בנובמבר 2022. ביוני 2023 הסדרה בוטלה.

## עלילה
השנה היא שנת 2032, ודוויין ג'ונסון רץ לנשיאות ארצות הברית. במהלך סדרת ראיונות עם מנחה תוכנית אירוח, ג'ונסון מספר בסיפור מסגרת על מהלך חייו ועל הדברים שהובילו אותו לנקודה בה הוא נמצא כעת.

הסדרה מתמקדת בחייו כילד צעיר הגדל בהוואי, על חייו כתלמיד תיכון הנאבק שלא להסתבך בפלילים ועל חייו כשחקן פוטבול בקצה הספסל באוניברסיטת מיאמי.

בסדרה הוזכרו מתאבקים רבים אותם הכיר ג'ונסון, כמו אנדרה הענק, רנדי סאבאג', הסמל סלוטר, ריק פלייר, רודי פייפר, וינס מקמהן ועוד.

## דמויות ושחקנים
### דמויות ראשיות
* דוויין ג'ונסון – בתפקיד עצמו.
* רוזריו דוסון – הגנרלית מוניקה ג'קסון, המיועדת לתפקיד סגנית הנשיא מטעם ג'ונסון.
* סטייסי לילואה – אטה ג'ונסון, אימו של דוויין.
* האלק הוגאן - ברוק או'הרן
* ג'וזף לי אנדרסון – רוקי ג'ונסון, מתאבק אגדי ואביו של דוויין.

### דמויות משניות
#### 1982
(**הערה:** כל דמויות ההיאבקות החוזרות ומופיעות ב-1982 מופיעות גם ב-1987 ובשנות ה-90)
* ברט אזר – (שייח הברזל).
* נייט ג'קסון – (כלב ג'אנק).
* קווין מייקלי – (רנדי סאבאג).
* פסיתואה עמוס – (סיקה).
* וויין מאטי – (רוברט רודולף רמוס).
* ג'וש תומסון – (בוב), העוזרת של ליה מאיביה.

#### 1987
#### שנות ה-90
#### 2032
## סקירת הסדרה

### עונה 1

### ספיישל

## קישורים חיצוניים
* 

## הערות שוליים

קטגוריה:NBC: סדרות טלוויזיה

קטגוריה:קומדיות מצבים אמריקאיות
קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות שעלו לשידור בשנת 2021
מבצע שועל המדבר

**מבצע שועל המדבר** (באנגלית: **Operation Desert Fox**) היה מבצע שביצעו צבאות ארצות הברית והממלכה המאוחדת כנגד עיראק בין 16 ל-19 בדצמבר 1998. בתגובה לסירובו של סדאם חוסיין למלא אחר החלטת מועצת הביטחון של האומות המאוחדות להתיר את כניסת פקחים אמריקנים במטרה לבדוק האם עיראק מייצרת נשק להשמדה המונית, החליטו נשיא ארצות הברית ביל קלינטון וראש ממשלת הממלכה המאוחדת טוני בלייר על פעולת גמול משותפת לצבאות שתי המדינות.

מפקד המבצע היה כמפקד פיקוד מרכז של ארצות הברית, גנרל חיל הנחתים אנתוני זיני. במהלך המבצע תקפו כוחות האוויר והים של חיל האוויר האמריקאי, הצי והנחתים ולצדם כוחות הצי המלכותי וחיל האוויר המלכותי מעל מאה מטרות ברחבי עיראק, והרגו ופצעו בתוך כך בין 200 ל-1,400 חיילים עיראקיים.

במהלך המבצע התנהל הליך ההדחה של נשיא ארצות הברית ביל קלינטון. מחוקקים מהמפלגה הרפובליקאית טענו כי עיתוי המבצע נועד להסיח את דעת הציבור האמריקני מהליך ההדחה, אולם מזכיר ההגנה ויליאם כהן הכחיש זאת.

## קישורים חיצוניים

* לא נלמדו לקחים ממבצע "סופה במדבר", ביטאון חיל האוויר, דצמבר 1998
* יקיר אלקריב ונועם אופיר, המטרות ב"שועל המדבר" נבחרו בקפידה ובתוכן נפגעו הנקודות הרגישות ביותר, ביטאון חיל האוויר, דצמבר 1998
* מאחורי הקלעים של המבצע המדויק בהיסטוריה, ביטאון חיל האוויר, פברואר 1999
* שלמה ברום, מבצע ''שועל המדבר'': תוצאות והשלכות, "**עדכן אסטרטגי**", כרך 2, גיליון 1, יוני 1999

## הערות שוליים

קטגוריה:ערכים שבהם תבנית בריטניקה אינה מתאימה
שועל המדבר
שועל המדבר
קטגוריה:חיל הנחתים של ארצות הברית: קרבות
קטגוריה:נשיאות ביל קלינטון
קטגוריה:1998
קטגוריה:1998 בארצות הברית
קטגוריה:עיראק: היסטוריה
יהודה פיקמן

**יהודה פיקמן** (17 בדצמבר 1948 – 8 בספטמבר 1968) היה קצין תותחנים, שלחם בחזית המצרית במלחמת ההתשה ונפל בקרב. על פעולתו בימי המלחמה עוטר פיקמן בעיטור המופת.

## ביוגרפיה
יהודה פיקמן נולד בתל אביב. הוא נקרא על שם דודו יהודה ביטנסקי, שהיה אחד מנופלי מחלקת הל"ה. הוא סיים את לימודיו בבית הספר תיכון חדש. היה פעיל בתנועת הצופים ועסק בטניס ובשחמט.

פיקמן התגייס לשירות צבאי באוגוסט 1966. הוא השתתף בכיבוש השומרון במלחמת ששת הימים. לאחריה הוסמך לקצין ושירת בגדוד התותחנים 404.

ב-8 בספטמבר 1968 ירה הצבא המצרי אש ארטילרית כבדה אל עמדות צה"ל בקרבת תעלת סואץ. פיקמן נמצא באותו יום בצריח של מסגד בעיירה קנטרה. הוא שימש כקצין תצפית של הארטילריה הישראלית והמשיך לטווח אותה גם כשפגעה אש מצרית בעמדתו. לבסוף נפגע מהאש הארטילרית של האויב ונהרג. בתקרית באותו יום נפלו תשעה חיילים ישראלים נוספים.

פיקמן הובא לקבורה בבית הקברות הצבאי קריית שאול. הוא הועלה בדרגה לאחר מותו וצוין לשבח על פעולתו האחרונה על ידי מפקד גייסות השריון. בשנת 1973 הומר הציון לשבח בעיטור המופת.

## הנצחה
שמו של פיקמן הונצח על גבי מספר אנדרטאות, וביניהן אנדרטת נופלי חיל התותחנים בזכרון יעקב, בגן הבנים בתל אביב ובאנדרטה בבית הספר התיכון שבו למד.

## קישורים חיצוניים
* 
* יהודה פיקמן, באתר תמיד תותחן
* ידיעות מאתר עיתונות יהודית היסטורית:
** עשרת חללי התקרית בסואץ, מעריב, 10 בספטמבר 1968
** "ברן" העניק ציונים לשבח לסגן יהודה פיקמן ז"ל ולסמ"ר יפרח מאיר, למרחב, 7 באפריל 1969

קטגוריה:מעוטרי עיטור המופת במלחמת ההתשה
קטגוריה:חיילי חיל התותחנים
קטגוריה:חללי צה"ל במלחמת ההתשה
קטגוריה:בוגרי בית הספר הקליר (תל אביב)
קטגוריה:בוגרי תיכון חדש
קטגוריה:בוגרי תנועת הצופים בישראל
קטגוריה:אישים הקבורים בבית הקברות הצבאי קריית שאול
קטגוריה:ישראלים שנולדו ב-1948
קטגוריה:ישראלים שנפטרו ב-1968
אבי פיטשון

**אבי פיטשון** (נולד ב-26 באוגוסט 1968) הוא עיתונאי, מבקר מוזיקה ואמנות, סופר, אמן ואוצר. עשייתו לאורך השנים, על מופעיה השונים, נוטה לעיסוק בתת-תרבות ובתרבות-נגד, חתרנות, מחתרתיות ומחאה אמנותית. נכון ל-2021, משמש פיטשון כמבקר האמנות וסגן עורכת במוסף גלריה של עיתון ״הארץ״.

## מוזיקה
בשנים 1987–1991 היה פיטשון סולן להקת הפאנק (Punk) נ"מ. בשנים 1992–1998 היה פיטשון סולן להקת הרוק הכבד "נשרפת״ שבה היו חברים גם יריב פרלמוטר (גיטרה), ערן ויינשטיין (בס) ואופיר ספאק (תופים). עשרים שנים לאחר הפסקת פעילותה, קיימה הלהקה במרץ 2018 הופעת איחוד.

## עשייה אמנותית
פיטשון הוגדר כאחד מהיוצרים הבולטים בסצנת השוליים של שנות ה-80 וה-90 בתל אביב וכאחד ממבשריה של סצנת הפאנק הישראלית בפרט. ביטוי לכך ניתן לראות בין השאר בתפקיד המרכזי שמילא פיטשון כאמן וככותב בקטלוג התערוכה ״ובסוף נמות״- פרויקט מוזיאלי רחב היקף למיפוי העשור החמישי באמנות במדינת ישראל לרגל 60 שנות עצמאותה.

**בין התערוכות שאצר:**
* העין של המדינה- קולקטיב IRWIN, המרכז הישראלי לאמנות דיגיטלית חולון, פברואר 2010
* ליבותיכן - תערוכה קבוצתית במסגרת פסטיבל הצילום ה-2. נמל יפו, אוקטובר 2012

**בין התערוכות שהציג בהן:**
* אנטי-אנטי - שיתוף פעולה עם אלי פטל בתערוכה קבוצתית בגלריה האוניברסיטאית לאמנות ע"ש גניה שרייבר, אוניברסיטת תל אביב. אוצרת: הדס קידר. יוני 2013
* פופוגנדה- אמנות ישראלית עכשווית מול כוחות הכיבוש התודעתי - תערוכה קבוצתית, המרכז האקדמי ויצו חיפה, דצמבר 2011. אוצר: יניב יהודה אייגר
* ממש כמו דבש - תערוכת יחיד מקוונת בגלריה 1024, ינואר 2010
* ובסוף נמות - אמנות צעירה בשנות התשעים בישראל. אפריל 2008. אוצר: דורון רבינא
* סלויןפישוףפיטשון - תערוכה משולשת לצד רן סלוין ואהד פישוף, גלריה D&A לצילום עכשווי. אפריל 2008, תל אביב
* קפיצות התודעה של הצילום - תערוכה קבוצתית במוזיאון חיפה לאמנות 2001. אוצרת: אילנה טננבאום
* מצבים קיומיים - תערוכה קבוצתית, גלריית קמרה אובסקורה. 1998, תל אביב

## כתיבה
טקסטים פרי עטו של פיטשון פורסמו במגוון עיתונים ובכתבי עת לאמנות כגון מגזין ״סטודיו״. בשנת 2014 ראה אור ספר הביכורים של פיטשון, ״ג'וני הרקוב ומלכת הצמרמורת- תרבות נגד בבריחה מהישראליות״, בהוצאת רסלינג.

## קישורים חיצוניים

* 
* אבי פיטשון במדור ״פריחת מוחות״ בשנות פעילותו בלונדון
* 
* סרט תיעודי קצר משנת 1990 על ערב והופעה בחייו של אבי פיטשון עם ההרכב נ.מ בקולנוע אלנבי 56 בתל אביב. בימוי: זוהר ארבל

## הערות שוליים

קטגוריה:מבקרי מוזיקה ישראלים
קטגוריה:מבקרי אמנות ישראלים
קטגוריה:אמנים ישראלים
קטגוריה:אוצרים ישראלים
קטגוריה:סגל הארץ
קטגוריה:ישראלים שנולדו ב-1968
הר סבייניו

**הר סבייניו** (בשפת הקינירואנדה : **Sabyinyo**) הוא הר געש כבוי בהרי וירונגה שבמזרח אפריקה. ההר נמצא צפון מזרחית לאגם קיוו, אחד מהאגמים הגדולים של אפריקה, וממערב לאגם בוניוני שבאוגנדה. פסגת ההר, הנמצאת 3,669 מטר מעל הים, מסמנת את הגבול בין רואנדה, אוגנדה והרפובליקה הדמוקרטית של קונגו. כמו כן, יש לפסגה משמעות דתית בעיני השבטים המקומיים. ההר נמצא גם בשמורות הטבע הפארק הלאומי וירונגה, הפארק הלאומי הרי הגעש , והפארק הלאומי מגוהינגה גורילה .

מורדות ההר הם אחד מבתי הגידול של גורילת ההרים הנמצאת בסכנת הכחדה. ההר קיבל את הכינוי המקומי "שיני הזקן", מכיוון שפסגתו נראית כמו שיניים שחוקות בניגוד לפסגות ההרים הסמוכים באותו הרכס.

## קישורים חיצוניים

## הערות שוליים

קטגוריה:הרי וירונגה
סביינו
קטגוריה:אפריקה: הרי געש
סבייניו
סבייניו
יס מן (סדרת טלוויזיה)

**יס מן** היא תוכנית מציאות תיעודית ישראלית המשודרת בערוץ yes, בהנחיית הקומיקאי חנוך דאום. עונתה הראשונה של הסדרה עלתה ב-28 באוקטובר 2019, ועונתה השנייה עלתה ב-17 באוקטובר 2021. הסדרה הייתה מועמדת לפרס האקדמיה לטלוויזיה לסדרת הדוקו-ריאליטי הטובה ביותר לשנת 2019.

## סקירת הסדרה

## עלילה
בכל עונה משתתפים חמישה אנשים, המתחייבים בפני חנוך דאום לומר "כן" לכל הוראה שייתן להם, במטרה לצאת מאזור הנוחות שלהם ולהתמודד עם דברים מהם חששו במהלך חייהם. התוכנית מלווה את המשתתפים והתמודדויותיהם במשך שישה חודשים.

## משתתפים
### עונה 1
* יובל דיין ונועה ירון-דיין – הזוג-לשעבר, ממנהיגי תנועת התשובה בחסידות ברסלב, מתמודדים עם השינויים שחלו בחייהם, יחד ולחוד.
* קותי סבג – יוצא "האח הגדול" מתמודד עם החיים שאחרי התוכנית, העליות והמורדות וההכנות לחתונה עם בת זוגו מגי אזרזר.
* אלברט אסקולה – בעלו של אסי עזר מתמודד עם החיים בצילו של בעלו המפורסם ועם קשיי הרילוקיישן והעולם שהותיר מאחוריו.
* מור חן – הסטנדאפיסטית וכוכבת הרשת מתמודדת עם קשייה מול ההורים, מול בני הזוג, החרדות המודחקות ועוד.

### עונה 2
* רותי ברודו – מסעדנית ואשת עסקים.
* דיקלה – זמרת-יוצרת, מלחינה, פזמונאית, מפיקה מוזיקלית ומוזיקאית.
* אביבית בר זוהר – ידוענית ואושיית רשת.
* ערן סויסה – עיתונאי, ואיש רדיו לשעבר.
* מלך זילברשלג – אושיית רשת ואיש ניו מדיה.

## הערות שוליים

*
קטגוריה:תוכניות טלוויזיה ישראליות
קטגוריה:תוכניות מציאות תיעודיות ישראליות
קטגוריה:תוכניות טלוויזיה ישראליות שעלו לשידור בשנת 2019
קטגוריה:Yes הטלוויזיה בלוויין: תוכניות וסדרות
קטגוריה:טיפולי המרה בטלוויזיה
קטגוריה:חנוך דאום
אמיל ליכטנברג

**אמיל ליכטנברג** (בהונגרית: **Lichtenberg Emil**; בודפשט, 2 באפריל 1874 – בודפשט, 6 בדצמבר 1944) היה מנצח ומלחין יהודי-הונגרי.

## ביוגרפיה
אמיל ליכטנברג נולד במשפחה יהודית כבנם של איגנץ ליכטנברג, מנהל חברת הביטוח ושל ז'ופיה וייסקופף. בין השנים 1892–1897 היה תלמידו של יאנוש קוסלר (הלחנה) ושל אפראד סנדי (פסנתר) באקדמיה למוזיקה ע"ש פרנץ ליסט. מ-1902 הפך קורפטיטור של בית האופרה של בבודפשט. בשנים 1907 עד 1925 היה מנצח של בית האופרה.

לפני מינויו השתתף בסיור לימודים אירופאי, כולל ביקורים בריגה ובקלן. נראה שבאותה עת הוא התוודע למגמת "פולחן האורטוריה", שהייתה בתקופת שיאה בגרמניה. ליכטנברג שימש בבית האופרה בעיקר כמורה מנצח, כמנצח יצירות רפרטואר, ובמיוחד כמורה לתפקידי וגנר. במשך כמעט שני עשורים ניצח על הופעת אופרה אחת, בת המערכה האחת של ז'ורז' ביזה ג'מילה.

בשנת 1908 ייסד ליכטנברג את איגוד סגל השירה של נשים הונגריות, בשנת 1910 את איגוד סגל השירה בבודפשט (סגל גברים). מהמיזוג של שני איגודים אלה, בתוספת להקת חובבים, ייסד בשנת 1919 את איגוד הזמר והתזמורת של בודפשט, שפסק להתקיים ב-1 בינואר 1951, למעשה התמזג לתוך מקהלת בודפשט בניצוחו של מיקלוש פוראי. ליכטנברג נתן קונצרטים קבועים עם האנסמבל, שהיה המנהל והמנצח שלו.

הוא הופיע בפברואר 1944 בפעם האחרונה. בתחילת דצמבר הוא ואשתו נחטפו על ידי אנשי מפלגת צלב החץ. עם הופעותיו רכש זכויות רבות בתחום ייסוד תרבות המקהלה הקלאסית בהונגריה, הכנסת והפצת אורטוריות וקידום באך והנדל. הוא הציג את רוב אורטוריות של הנדל בבודפשט.

רעייתו הייתה ארנקה פרופר (1879–1944). הם נישאו ב-4 באוגוסט 1907 בבודפשט. הם נורו למוות בשל יהדותם על ידי אנשי מפלגת צלב החץ בגינה שלהם (על פי הלשנה של המשרת שלהם).

## עבודותיו
* ריכרד וגנר: פרסיפל (מחקר)
* חייו ויצירותיו של באך (1940)
* באך - Die kunst der fuge (מחקר)
* הנדל - המשיח (אורטוריה)
* באך - מיסה B מינור
* סונטות לפסנתר של בטהובן (1940)
* רקוויאם של ברהמס (1910)

### מונוגרפיות
* בטהובן ומיסה סולמניס. בודפשט: יאנוש מאי, 1931
* היינריך שוץ. בודפשט: יאנוש מאי, 1935
* סונטות הפסנתר של בטהובן. ניתוח מוזיקלי של סונטת המאסטר; Rózsavölgyi és Társa, Bp., 1939
* חייו ויצירותיו של יוהאן סבסטיאן באך. בודפשט: Rózsavölgyi és Társa, 1940
* חייו ויצירותיו של מוצרט. בודפשט: Rózsavölgyi és Társa, 1943
* מוזיקה קאמרית של בטהובן. בודפשט: Rózsavölgyi és Társa, 1944

## לקריאה נוספת
* לקסיקון ביוגרפי הונגרי
* הלקסיקון הגדול של רוואי, כרך 12: קונטור-לובאש (1914)
* ז'ובור נמט - אמיל ליכטנברג והרכביו

## קישורים חיצוניים

## הערות שוליים

קטגוריה:מנצחים יהודים הונגרים
קטגוריה:מלחינים יהודים הונגרים
קטגוריה:נספי השואה
קטגוריה:בוגרי האקדמיה למוזיקה ע"ש פרנץ ליסט
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1874
קטגוריה:הונגרים שנפטרו ב-1944
אליפות אירופה בכדוריד 2020

**אליפות אירופה בכדוריד 2020** היא אליפות אירופה ה-14 והיא נערכה על ידי איגוד הכדוריד האירופאי. הטורניר התקיים בפעם הראשונה בשלוש מדינות – אוסטריה, נורווגיה ושוודיה בין 9 בינואר ל-26 בינואר 2020. משחקי הגמר נערכו בסטוקהולם ב-Tele2 Arena שמכיל 17,769 מקומות ישיבה. זכתה באליפות בפעם השנייה בתולדות הנבחרת.

## מתכונת התחרות
המדינה המארחות (אוסטריה, נורווגיה ושוודיה) והאלופה המכהנת (ספרד) העפילו ישירות. יתר עשרים הנבחרות, העפילו דרך המוקדמות.

24 קבוצות חולקו ל-6 בתים. שתי הנבחרות הראשונות מכל בית העפילו לשלב הבתים השני. בשלב הבתים השני שחולק לשני בתים העפילו מכל בית שתי קבוצות לחצי הגמר וקבוצה למשחקי הדירוג.

## מהלך התחרות
### בית א'
המשחקים נערכו בגראץ באולם Stadthalle Graz שמכיל 5,561 מקומות ישיבה.

### בית ב'
המשחקים נערכו בווינה באולם Wiener Stadthalle שמכיל 16,152 מקומות ישיבה.

### בית ג'
המשחקים נערכו בטרונדהיים באולם טרונדהיים ספקטורם שמכיל 8,600 מקומות ישיבה. ישיבה.

### בית ד'
המשחקים נערכו בטרונדהיים באולם טרונדהיים ספקטורם שמכיל כ-8,600 מקומות ישיבה.

### בית ה'
המשחקים נערכו במאלמה באולם מאלמה ארנה שמכיל כ-12,600 מקומות ישיבה.

### בית ו'
המשחקים נערכו בגטבורג באולם סקנדינביום, שמכיל 12,312 מקומות ישיבה.

## שלבי הגמר
### בית העפלה I
המשחקים נערכו בווינה באולם Wiener Stadthalle שמכיל 16,152 מקומות ישיבה.

### בית העפלה II
המשחקים נערכו במאלמה באולם מאלמה ארנה שמכיל כ-12,600 מקומות ישיבה.

### שלב הפלייאוף

## ישראל באליפות
נבחרת ישראל בכדוריד החלה את השתתפותה במשחקי העפלה מוקדמים. היא סיימה במקום השלישי בבית אחרי גרמניה ופולין ולפני קוסבו ולא העפילה לטורניר.

## הדירוג הסופי

## קישורים חיצוניים
* 
* מידע מאתר איגוד הכדוריד האירופי 
* נתונים מאתר טודור66
* פירוט משחקי המוקדמות

כדוריד
כדוריד
קטגוריה:אליפויות אירופה בכדוריד
קטגוריה:זאגרב: תחרויות ספורט
קטגוריה:ספליט: ספורט
קטגוריה:2020 באירופה
קטגוריה:2020 בשוודיה
קרחון וילקינסון (אנטארקטיקה)

**קרחון וילקינסון** (באנגלית: **Wilkinson Glacier**) הוא קרחון באזור חוף לובה, של ארץ גרהאם, בחצי האי האנטארקטי, שבאנטארקטיקה.

הקרחון ממוקם מהצד הדרומי של רמת פרוטקטור, שבחצי האי פרניק.

קרחון וילקינסון זורם לכיוון מערב, ונשפך אל פיורד לאלמאנד, מדרום לנקודת הולדפאסט.

## היסטוריה
### גילוי ומיפוי הקרחון

הקרחון מופה לראשונה בהתבסס על תצלומי אוויר, שצולמו על ידי משלחת הסקר האווירי של שטחי חסות איי פוקלנד (FIDASE), בעונת המחקר (הקיץ האנטארקטי) 1956 – 1957.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים של בריטניה (UK-APC).

הקרחון נקרא על שם קפטן ג'ון וי. וילקינסון (John V. Wilkinson), מהצי המלכותי, שהיה רב החובל, בספינה אה"מ פרוטקטור (HMS Protector) באזור חוף לובה בעונות המחקר (הקיץ האנטארקטי) 1955 – 1956, 1956 – 1957.

## קישורים חיצוניים
* קרחון וילקינסון באתר הסקר הגאולוגי של ארצות הברית
* קרחון וילקינסון באתר הגאזט האנטארקטי של ממשלת אוסטרליה
* קרחון וילקינסון באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, תוך סימון אתרים נוספים באזור באתר copernix
* קרחון וילקינסון באתר mindat

## הערות שוליים

וילקינסון
וילקינסון
יהודה שמואל אשכנזי

ממוזער|סדור בית מנוחה לרבי יאודה שמואל אשכנזי
רבי **יהודה (יאודה) שמואל אשכנזי (אי"ש** או **אי"ש צעיר)** (טבריה, ה'תק"מ – ליוורנו, ה'תר"ט) היה רב בטבריה ובאיטליה. חיבר מספר ספרי הלכה, המרכזיים שבהם ערוכים סביב סידור התפילה. ההדיר גם את סידורי התפילה עצמם (סידור בית עובד). שימש כשד"ר.

## ביוגרפיה
נולד בטבריה לר' יעקב. היה מרבני העיר טבריה, בה למד ולימד תורה. בשנת ה'ת"ר יצא לאיטליה כשד"ר בשליחות כולל הספרדים. בגיל 42 הדפיס את ספרו "ישא ברכה", ביאור לספר תולדות אדם וחוה. בניו, יעקב ואברהם הקימו בית דפוס בליוורנו, שם הודפסו מרבית הספרים של אביהם, ביניהם ספרו המפורסם, על שמו נקרא לעיתים, בית עובד. היה בידידות עם רבי יצחק בן וואליד. נפטר בליוורנו בשנת ה'תר"ט, במהלך ההדפסה של ספרו "בית השואבה". בין הסופדים לו היה רבי חיים פלאג'י.

ההדיר סידורי תפילה מלווים בפסקי הלכות שחיבר. חכמי הספרדים בדורו ובדורות שלאחריו, כגון רבי חיים פלאג'י, פתח הדביר, הבן איש חי וכף החיים מרבים להביא מדבריו. חלק מכתביו נותר בכתב יד.

## קישורים חיצוניים
* 
* 

### ספריו
* '''גזע ישי''', כללי דינים לפי סדר האלף בית, באתר היברובוקס
* 
*  - באתר מופיעה מהדורה שנייה מתרכ"ד אחר פטירת הרב המחבר
* 
* '''בית השואבה''' - (ליוורנו התר"ט) סדור והלכות לחג הסוכות, שמני עצרת ושמחת תורה

## הערות שוליים

קטגוריה:טבריה: רבנים
קטגוריה:מחברי ספרי הלכה
קטגוריה:רבנים איטלקים
קטגוריה:אנשי היישוב הוותיק ילידי ארץ ישראל
קטגוריה:יהודים בארץ ישראל במאה ה-19
קטגוריה:אנשי היישוב הוותיק ילידי ארץ ישראל במאה ה-18
קטגוריה:ילידי 1780
קטגוריה:נפטרים ב-1849
זכויות להט"ב בתימן

**זכויותיהם של לסביות, הומואים, טרנסג'נדרים וביסקסואלים ([[להט"ב]]) ב[[תימן]]** כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים. פעילות הומוסקסואלית מוגדרת כפלילית הן לגברים והן לנשים ונענשת בעונש מאסר או מוות, אם כי הוצאות להורג אינן נאכפות לאור העובדה כי אזרחי להט"ב רבים אינם גלויים לגבי נטייתם המינית או זהותם המגדרית בשל הומופוביה וטרנספוביה רחבה בקרב האוכלוסייה.

## מעמד בחוק
חוקת רפובליקת תימן, שתוקנה בשנת 2001, אינה מתייחסת לזכויות להט"ב, בעודה מבטיחה זכויות אדם מסוימות לכלל האזרחים, בתנאי שכל חקיקה חייבת להיות תואמת את עקרונות דין השריעה האסלאמי.

#### חוק העונשין
* סעיף 264 לחוק העונשין הלאומי אוסר על מעשים הומוסקסואליים פרטיים בהסכמה בין גברים בוגרים. העונש הקבוע בחוק לגברים לא נשואים הוא ענישה גופנית של 100 מלקות ועד שנת מאסר. החוק קובע כי גברים נשואים שהורשעו בהומוסקסואליות יומתו.
* סעיף 268 בחוק העונשין הלאומי אוסר על מעשים הומוסקסואלים פרטיים בהסכמה בין נשים בוגרות. החוק קובע כי מעשים לסביים מכוונים נענשים עד 3 שנות מאסר.

בנוסף לחוק העונשין, ענישה על הומוסקסואליות יכולה לנבוע מאנשי דת איסלאמיסטים המבקשים לאכוף מוסר אסלאמי מסורתי בתוך משפחתם או עבור החברה הרחבה יותר. במקרים ערניים כגון זה, העונש על הומוסקסואליות הוא לעיתים קרובות מוות.

#### מלחמת האזרחים בתימן (2014 עד היום)

#### אל-קאעידה בחצי האי ערב
בשנת 2013 התקבלו דיווחים אמינים על כך שחברי ארגון הטרור האסלאמי אל-קאעדה בחצי האי ערב הוציאו להורג גברים בשל היותם הומוסקסואלים.

### רדיפת הומוסקסואלים במדינה האסלאמית

אלימות כלפי אנשי להט"ב היא חלק מהאידאולוגיה של המדינה האסלאמית של עיראק והלבנט, המחייבת עונש מוות על הומוסקסואליות בתחומה, בעיראק, סוריה תימן ולוב. אכיפת החוק באזורים שבשליטת המדינה האסלאמית מענישה אנשי להט"ב רבים, בכך שהיא זורקת אותם מגגות של בניינים גבוהים, לאחר שנתפסו בקיום יחסים חד-מיניים. אם הם שורדים את העונש שנקבע עליהם, הם נסקלים למוות. באזורים מסוימים עונשם נעשה שימוש בעריפת ראש בגלל היעדר בניינים גבוהים שהנאשם ייזרק מהם.

## הכרה במערכות יחסים חד מיניות
תימן אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור).

## הגנה מפני אפליה
לא קיימים חוקים המכסים אפליה על רקע נטייה מינית או זהות מגדרית בתימן.

## זהות מגדרית
אין הכרה משפטית עבור טרנסג'נדרים בתימן עבור שינוי מגדרם במסמכי זהות רשמיים.

## תנאי מחיה

### חופש הביטוי
הממשלה בתימן חוסמת את הגישה לדפי אינטרנט המביעים תמיכה בזכויות להט"ב כמו גם לפרסומים ומגזינים שונים.

בשנת 2003, "Week", כתב עת בשפה הערבית, פרסם מאמר שכלל ראיונות עם גברים תימנים הכלואים בגין אשמת קיום פעילות הומוסקסואלית. שלושת העיתונאים שהיו מעורבים בכתבה הורשעו על ידי הממשלה.

בשנת 2012, המגזין "Al Thakafiya" נסגר על ידי הממשלה בשל פרסום סקירה של הסרט המצרי, "Heena Maysara" (בעברית: "עד שהדברים ישתפרו") אשר במהלכו המבקר, יוצר תימני בשם חמיד עקבי, הביע תמיכה בזכויות להט"ב.

## טבלת סיכום

## הערות שוליים

תימן
קטגוריה:תימן
תימן
קטגוריה:להט"ב ואסלאם
הקונלס

**הקונלס** (באנגלית:**The Connells**) היא להקת רוק אמריקאית, הוקמה ב-1984 בעיר ראלי שבקרולינה הצפונית.

## התפתחות הלהקה
הגיטריסט מייקל קונן הקים את הלהקה יחד עם אחיו וכמה חברים. באותה שנה הם הוציאו את השיר Darker Days שבשנת 1985 היה חלק מאלבום הראשון של הלהקה.

בשנת 1986 הם התחילו לעבוד את האלבום השני Boylan Heights שיצא בשנת 1987. שירי האלבום זכו להצלחה גדולה בתחנות רדיו.

בשנת 1993 יצא לאור השיר '74–'75 שנכלל באלבומם השלישי וזכה להצלחה גדולה. הוא נכלל במצעדי פזמונים בבריטניה, שוודיה ונורווגיה. האלבום הגיע למקום השמיני במצעד ה-Heatseekers.

בהמשך הוציאה הלהקה עוד מספר אלבומים אך ללא הצלחה יתרה. לאחר הוצאת אלבום בשנת 2001 הלהקה לא הוציאה חומר חדש במשך תקופה ארוכה וחלק מחבריה עזבו אותה.

בספטמבר 2021, 20 שנים לאחר האלבום הקודם, הוציאה הלהקה אלבום חדש, Steadman's Wake, שכלל שירים חדשים והקלטות מחודשות של שירים ישנים של הלהקה.

## אלבומים

**Darker Days* (1985)
**Boylan Heights* (1987)
**Fun & Games* (1989)
**One Simple Word* (1990)
**Ringg* (1993)
**Weird Food and Devastation* (1996)
**Still Life* (1998)
**Old School Dropouts* (2001)
**Steadman's Wake* (2021)


## קישורים חיצוניים
* 

קטגוריה:להקות רוק אמריקאיות
שורש 33

**שורש 33**, או **שִׁי בּוּ** (בסינית: **士 部**; בפיניין: **Shì bù**) הוא השורש השלושים-ושלושה של הכתב הסיני. פירושו "**מלומד**", "**מדופלם**" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון קאנגשי יש 24 תווים (מתוך 49,030) שניתן למצוא תחת שורש זה.

## התפתחות

קובץ:士-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:士-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:士-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:士-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+58EB

קטגוריה:שורשים (כתב סיני)
אורמס ריינסלו

**אורמס ריינסלו** (באסטונית: **Urmas Reinsalu**; נולד ב-22 ביוני 1975) הוא פוליטיקאי אסטוני שכיהן בראש מספר משרדים בממשלת אסטוניה.

## ביוגרפיה
אורמס ריינסלו נולד בטאלין. הוא סיים לימודי משפטים באוניברסיטת טרטו בשנת 1997. לאחר סיום הלימודים הוא התחיל לעבוד במערכת הממשלתית. מספר שנים הוא היה יועץ של נשיא אסטוניה.

בשנת 2007 אורמס ריינסלו נבחר לראשונה לפרלמנט האסטוני. בשנת 2012 הוא נבחר להיות בראש מפלגת המולדת במקום מארט לאר. במאי 2012 ריינסלו החל לכהן כשר ההגנה של אסטוניה. בתפקיד זה הוא כין עד לשנת 2014.

בבחירות כלליות שנערכו בשנת 2015 מפלגה שהוא עמד בראשה לא זכתה להצלחה יתרה ואיבדה 9 מקומות בפרלמנט. בעקבות כך, ריינסלו התפטר מתפקיד יושב ראש המפלגה. המפלגה בכל זאת הייתה חלק מהממשלה החדשה וריינסלו מונה לשר המשפטים. בתפקיד זה הוא כיהן עד לשנת 2019.

בשנת 2019 ריינסלו מונה לשר החוץ וכיהן בתפקיד עד לשנת 2021 כאשר הוחלף על ידי אווה-מריה לימטס. ביולי 2022 מונה לתפקיד פעם נוספת.

## קישורים חיצוניים

* קורות חיים

## הערות שוליים

קטגוריה:פוליטיקאים אסטונים
קטגוריה:שרי חוץ
קטגוריה:שרי הגנה
קטגוריה:שרי משפטים
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:אסטונים שנולדו ב-1975
יחסי מין ללא נישואים

**יחסי מין ללא נישואים** היא סוגיה מוסרית באשר לפעילות מינית בין אנשים שאינם נשואים. מבחינה היסטורית, יחסי מין ללא נישואים הם טאבו בתרבויות רבות, ונחשבים לחטא על ידי מספר דתות. 

מאז המהפכה המינית משנות ה-60 של המאה ה-20, תנועות ליברליות מסוימות, במיוחד במדינות המערב, מקבלות יחסי מין ללא נישואים.

במחקר שנערך על ידי מרכז המחקר פיו ב-2014 בנושא מוסר עולמי, נמצא כי קיום יחסי מין בין בגירים שאינם נשואים נחשב לא מוסרי במספר מדינות, במיוחד במדינות עם רוב מוסלמי, כמו מלזיה, ירדן, פקיסטן ומצרים, שבכל אחת מהן לפחות 90% מהנשאלים ראו ביחסי מין בין בגירים לא נשואים מעשה לא מקובל מוסרית, בעוד שבמדינות מערב אירופה, כמו ספרד, גרמניה וצרפת, פחות מ-10% ראו ביחסי מין בין בגירים לא נשואים מעשה לא מקובל מוסרית.

## ראו גם
* יחסי אישות (הלכה)
* אירוסים
* זנות
* הורות יחידנית
* בתולים
* סטוץ
* מין מזדמן
* ניאוף
* בגידה (זוגיות)

## לקריאה נוספת

* 
* 
* 


## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:יחסי מין
קטגוריה:נישואים
קטגוריה:מוסר
מינסטר (פירושונים)

**מינסטר** (בגרמנית: Münster) היא עיר בגרמניה. זהו גם שם משפחה ממקור גרמני, שפירושו "יוצא מינסטר".

קטגוריה:שמות משפחה אשכנזיים
קטגוריה:שמות משפחה גרמניים
קטגוריה:שמות משפחה טופונימיים
אף אחד לא בא לי

**אף אחד לא בא לי** הוא פזמון שכתבו קרולינה (קרן אברץ), קותימן (אופיר קותיאל), רונן סאבו ואלרן דקל, הלחינו אברץ, קותיאל וסאבו וביצעה קרולינה. השיר יצא לאור בשנת 2009.

## רקע
השיר נכלל באלבום הבכורה של קרולינה "מה אעשה עכשיו?", שיצא לאור בדצמבר 2009. הוא שיר אהבה עצוב ומריר.

במצעד הפזמונים העברי השנתי לשנת התש"ע (2010) של רשת ג' וערוץ 24 דורג השיר במקום החמישי. במצעד המקביל של גלגלצ ו־ynet דורג השיר במקום ה־17.

בשנת 2021 היה השיר לשיר הנושא של הסדרה "עלומים". ביצע אותו יניב אלמנך, שחקן בסדרה.

## קישורים חיצוניים

## הערות שוליים

קטגוריה:שירי קרולינה
קטגוריה:שירים בעברית
קטגוריה:שירים על בדידות
קטגוריה:שירים על דכדוך
קבוצת השנה ה-75 של ה-NBA

[שמאל|ממוזער|180px|[בוב קוזי, אחד מארבעת השחקנים שנבחרו לכל ארבע "קבוצות העשור"]]
**קבוצת השנה ה-75 של ה-NBA** (באנגלית: **NBA 75th Anniversary Team**) היא רשימה של 76 השחקנים הבולטים בתולדות ליגת ה-NBA, אשר נבחרה בשנת 2021 לרגל חגיגות 75 שנות קיומה של הליגה. הרשימה תוכננה להכיל 75 שחקנים, אולם בשל שוויון בהצבעות בין שני שחקנים, נכללו בו 76 שחקנים.

הרשימה הורכבה על ידי פאנל של 88 בוחרים, בהם 31 כתבי ספורט, 35 שחקני עבר אשר נבחרו בעצמם לקבוצת השנה ה-75, שלושה שחקנים פעילים (סטפן קרי, כריס פול ויאניס אדטוקומבו), עשר שחקניות WNBA, וכן שחקני העבר והמאמנים דאג קולינס, ויין אמברי, סטיב קר, רודי טומג'נוביץ', ג'רי קולנג'לו, גרג פופוביץ', פט ריילי, אריק ספולסטרה ורוד ת'ורן.

בין התאריכים 19–21 באוקטובר 2021 פורסמו בהדרגה 76 השחקנים הנבחרים.

## השחקנים הנבחרים
[שמאל|ממוזער|180px|[דירק נוביצקי, אחד מחמשת הנבחרים שאינם מחזיקים באזרחות אמריקאית]]
[שמאל|ממוזער|180px|[סטפן קרי, אחד מ-11 הנבחרים שהיו פעילים ב-NBA בעת ההכרזה]]
[שמאל|ממוזער|180px|[בוב מקאדו (מימין), נבחר לקבוצת השנה ה-75 על אף שלא נכלל בקבוצת השנה ה-50]]
[שמאל|ממוזער|180px|[שאקיל אוניל, אחד מ-35 שחקני העבר אשר לקחו חלק בבחירת הקבוצה, וגם נכללו בה בעצמם]]
[שמאל|ממוזער|180px|[ג'ורג' מייקן, השחקן המבוגר ביותר בקבוצה]]
[שמאל|ממוזער|180px|[יאניס אדטוקומבו, השחקן הצעיר ביותר בקבוצה]]
[שמאל|ממוזער|180px|[קובי בראיינט, אחד מ-14 השחקנים אשר נבחרו לקבוצה לאחר פטירתם]]
*מבין 76 השחקנים הנבחרים, 11 היו פעילים בעת ההכרזה – יאניס אדטוקומבו, כרמלו אנתוני, סטפן קרי, אנתוני דייוויס, קווין דוראנט, ג'יימס הארדן, לברון ג'יימס, קוואי לנארד, דמיאן לילארד, כריס פול וראסל וסטברוק.
*כל חברי קבוצת "50 השחקנים הגדולים בתולדות ה-NBA" נבחרו גם לקבוצת השנה ה-75.
*ארבעה מהשחקנים הנבחרים – ביל ראסל, בוב קוזי, ג'ורג' מייקן ובוב פטיט – נבחרו גם לשלוש "קבוצות השנה" הקודמות; קבוצת השנה ה-25, קבוצת השנה ה-35 וקבוצת השנה ה-50.
*חמישה מהשחקנים הנבחרים מחזיקים באזרחות שאינה אמריקאית: יאניס אדטוקומבו (יוון), פטריק יואינג (ג'מייקה), סטיב נאש (קנדה), דירק נוביצקי (גרמניה) והאקים אולאג'ואן (ניגריה).
*14 מחברי הקבוצה נבחרו אליה לאחר פטירתם: פיט מרוויץ', וילט צ'מברלין, דייב דבושר, ג'ורג' מייקן, פול אריזין, ביל שרמן, מוזס מלון, דולף שייס, נייט ת'ורמונד, האל גריר, ג'ון האבליצ'ק, קובי בראיינט, וס אנסלד ואלג'ין ביילור.
*השחקנים דומיניק וילקינס ובוב מקאדו נבחרו לקבוצה לאחר שהיו מועמדים בולטים להיכלל בקבוצת השנה ה-50, אך "הושמטו" ממנה.
*מבין השחקנים הבולטים אשר לא נכללו בקבוצה, ניתן לציין את דווייט הווארד, טרייסי מקגריידי, וינס קרטר, מאנו ג'ינובילי, טוני פארקר, פאו גאסול, כריס בוש, קליי תומפסון, ברנרד קינג, אלכס אינגליש, אדריאן דאנטלי, בוב לניר, דיקמבה מוטומבו ואלונזו מורנינג.

### רשימת הנבחרים

## המאמנים הנבחרים
* לצד בחירת 75 השחקנים הגדולים בתולדות ה-NBA, נבחרו גם 15 מאמנים כמאמנים הגדולים בתולדות ה-NBA.
*מבין 15 המאמנים הנבחרים, ארבעה היו פעילים בעת ההכרזה – אריק ספולסטרה, גרג פופוביץ', דוק ריברס וסטיב קר.
*שמונה מעשרת המאמנים שנבחרו לקבוצת "השנה ה-50 של ה-NBA" נבחרו גם לקבוצת השנה ה-75. השניים שהוצאו מהרשימה הם ביל פיץ' וג'ון קנדלה.
*שישה מחברי הקבוצה נבחרו אליה לאחר פטירתם: ג'ק רמזי, ג'רי סלואן, צ'אק דיילי, קיי. סי. ג'ונס, רד אאורבך ורד הולצמן. 
*נתוני המאזן ומספר האליפויות להלן נכונים למועד הבחירה.

## קישורים חיצוניים
* קבוצת השנה ה-75, באתר ה-NBA

## הערות שוליים

קטגוריה:פרסי NBA
שאנדור דישקאי

**שאנדור דישקאי** (במקור **קליין**, בהונגרית: **Diskay Sándor**; טפולצה, 23 באוגוסט 1883 – בודפשט, 8 בפברואר 1953) היה צלם וצייר יהודי-הונגרי.

## קורות חיים
שאנדור קליין נולד במשפחה יהודית כבנם של מור קליין ושל קרולינה קוהן (כהן). בשנת 1906, בגיל 23, שינה את שם משפחתו לדישקאי (ביחד עם אחיו יוז'ף קליין, בן ה-20 ואימרה קליין, בן ה-13).

שאנדור דישקאי היה הצלם של עיתוני הונגריה (כמו כתב העת "חיי תיאטרון" - Színházi Élet) ושל עיתונים בחו"ל והיה הבעלים מונה ליזה, חברת אמנות, צילום וציור (בשם המלא: אולפני צילום אמנותי דישקאי מונה ליזה).

הוא היה אחד הראשונים שהתמודד עם תהליך פיתוח התמונות החיובית אוזוברום (אחת השיטות והטכניקות של פיתוח תמונות וצילום תמונות המשמשת בצילום מההתחלה ועד ימנו) כבר בשנת 1909, אך ידוע שהשתמש גם בתהליכי הדפס פלטינום והדפס גומי (הדפס הגומי שימש משנת 1858 בעקבות תהליך צילום שהמציא הכימאי והצלם הצרפתי פויטווין (Alphonse Louis Poitevin) והצלם האמריקאי ג'ון פונסי (John Pouncy (1818 -1894))). בין השנים 1927–1930 למד אצלו פרידייש טומצ'קו, צלם ממחוז טולנה.

הוא היה נשוי פעמיים, על פי רישומי מרשם ההונגרי. תחילה ב-22 במאי 1919 התחתן ברובע 5 בבודפשט עם זמרת האופרה ארז'בט רבי (1892–?), ממנה התגרש בשנת 1925 ולאחר מכן ב-26 בספטמבר 1933 ברובע 7 נשא לאישה את רוזה קאלוש, אלמנה, (1885–1945) בתם של איזידור קוהן (כהן) ושל רוזליה רינגוולד.  

שאנדור דישקאי הובא למנוחות בבית הקברות היהודי ברחוב קוזמה בבודפשט.

## לקריאה נוספת
* בלה אלברטיני: תופעת נחל המסתור 2. ujegyenlito.hu 9 בינואר 2016
* [מרשם הכתובות והדירות של בודפשט, 1910 (כרך 22) חלק 9](http://library.hungaricana.hu/en/view/BPLAKCIMJEGYZEK_22_1910/?pg=1244&layout=s&query=SZO%3D(Diskai)) - רשימת דירות: library.hungaricana.hu
* גשר הרכבת אויפשט. המחצית השנייה של שנות ה-20 של המאה ה-20. צלם: שאנדור דשקאי axioart.com - 27 בנובמבר 2012

* Berza László: Budapest története képekben 1493-1980. - Képkatalógus, Mutató (Budapest, 1994), library.hungaricana.hu
* A VII. kerületben bejelentett megszüntethető zsidó ipartelepek jegyzéke 3. (Témakör: Az erzsébetvárosi zsidó iparűzők végnapjai) közigazgatási irat, Budapest Főváros Levéltára (holocaust.archivportal.hu) - 1944. június 17.
* Budapest Főváros Levéltára HU BFL - VII.102.a - Budapesti Királyi Büntetőtörvényszéki Fogház iratai. Fogolytörzskönyvek - 1914; törzskönyvi szám: 1428 *Diskai (Klein) Sándor* (hozzáférés: 2016. február 16.)
* Kincses Károly: Fényképészmester vagyok én, barátom, ennél a címnél soha nem vágytam többre (Beszélgetés Bérci Lászlóval) Archiválva 2016. november 19-i dátummal a Wayback Machine-ben, Forrás folyóirat 41. évfolyam 12. szám - 2009.
* Nagykanizsa napilap (1. évfolyam, szeptember); 1906. szeptember 25. *HIREK, Névváltoztatás*, Halis István Városi Könyvtár (folyoiratok.nagykar.hu) - (hozzáférés: 2016. november 18.)
* Szilágyi György (Magyar Hírlap): A Teleki téren kezdődött, regi.sofar.hu - 2008. június 29.


## קישורים חיצוניים

## הערות שוליים

קטגוריה:צלמים יהודים הונגרים
קטגוריה:צלמי עיתונות יהודים
קטגוריה:ציירים יהודים הונגרים
קטגוריה:ניצולי השואה: הונגריה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1883
קטגוריה:הונגרים שנפטרו ב-1953
קייטו נטוורקס

**קייטו נטוורקס בע"מ** היא חברה פרטית ישראלית, הפועלת בתחום מרחב תקשורתי מאובטח בענן (SASE) .

## היסטוריה
החברה נוסדה בינואר 2015 על ידי שלמה קרמר (מנכ"ל) וגור שץ (נשיא וסמנכ"ל תפעול). מטה החברה שוכן בתל אביב, ולה סניפים בארצות הברית, בריטניה, הולנד, סינגפור, יפן ואוסטרליה. באוקטובר 2021 העסיקה החברה 400 עובדים. שירות ראשון של החברה, Cato Cloud, הושק בתחילת 2016, ושדרוג שלו לסביבת SD-WAN  הושק בתחילת 2017. במהלך 2019 השיקה החברה מוצרי SASE.

בספטמבר 2025 רכשה החברה את חברת ההזנק הישראלית AIM Security, העוסקת באבטחת יישומי בינה מלאכותית, תמורת כ-300 עד 350 מיליון דולר.

### גיוס הון
באוקטובר 2015 גייסה החברה 20 מיליון דולר.

בספטמבר 2016 גייסה החברה 30 מיליון דולר.

בינואר 2019 גייסה החברה 55 מיליון דולר.

באפריל 2020 גייסה החברה 77 מיליון דולר. 

בנובמבר 2020 השלימה החברה גיוס של 130 מיליון דולר לפי שווי של מיליארד דולר, ובכך הפכה לחד-קרן. 

באוקטובר 2021 השלימה החברה גיוס של 200 מיליון דולר לפי שווי של 2.5 מיליארד דולר.

בדצמבר 2021 גייסה החברה עשרות מיליוני דולרים מ-Swisscom Ventures, קרן ההשקעות של חברת התקשורת השווייצרית .

בספטמבר 2023 גייסה החברה 238 מיליון דולר לפי שווי של יותר מ-3 מיליארד דולר.

ביוני 2025 גייסה החברה 359 מיליון דולר לפי שווי של 4.8 מיליארד דולר, ובהמשך הגדילה גיוס זה ל-409 מיליון דולר. 120 מיליון דולר היו עסקת סקנדרי, שבה 1,400 עובדים מכרו ממניותיהם.

## קישורים חיצוניים
* 

## הערות שוליים

קטגוריה:חברות אבטחת מחשבים ישראליות
קטגוריה:תל אביב-יפו: חברות
קטגוריה:חברות חד-קרן ישראליות
קטגוריה:ישראל: חברות שהוקמו ב-2015
שורש 76

**שורש 76**, או **צ'יאן בּוּ** (בסינית: **欠部**, פיניין: **Qiàn bù**) הוא השורש השבעים-ושישה של הכתב הסיני. פירושו "'''חייב'''", "**העדר**" או "**[[פיהוק]]**". הוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים.

במילון קאנגשי יש 235 תווים (מתוך 49,030) שניתן למצוא תחת שורש זה.

## התפתחות

קובץ:欠-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:欠-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:欠-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+6B20

קטגוריה:שורשים (כתב סיני)